ต่างชาติหวนซื้อ “บิ๊กแคป” ดัน SET ปิดบวก 4 จุด ลุ้นพรุ่งนี้แกว่งกรอบแคบ
SET ปิดบวก 4 จุด รับแรงหนุนจากกลุ่ม Big Cap พร้อมจับตาผลประกอบการ บจ.ฝั่งสหรัฐต่อเนื่อง แนวโน้มวันพรุ่งนี้คาดแกว่งกรอบแคบๆ รอติดตามตัวเลขเศรษฐกิจทั้งสหรัฐ-ยุโรป ให้แนวรับ 1,540 จุด และแนวต้าน 1,560 จุด
SET ปิดบวก 4 จุด รับแรงหนุนจากกลุ่ม Big Cap พร้อมจับตาผลประกอบการ บจ.ฝั่งสหรัฐต่อเนื่อง แนวโน้มวันพรุ่งนี้คาดแกว่งกรอบแคบๆ รอติดตามตัวเลขเศรษฐกิจทั้งสหรัฐ-ยุโรป ให้แนวรับ 1,540 จุด และแนวต้าน 1,560 จุด
26 เม.ย. 2566

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยวันนี้ค่อยๆ ฟื้นตัวขึ้นมา สอดคล้องกับทิศทางตลาดหุ้นต่างประเทศ หลังจากปัญหาภาคธนาคารในสหรัฐกดดันระยะสั้น โดยตลาดบ้านเราได้แรงซื้อกลุ่ม Big Cap เข้ามาประคองไว้ แต่ยังต้องจับตาผลประกอบการบริษัทจดทะเบียนในฝั่งสหรัฐต่อเนื่อง หลังจากบริษัท Microsoft (MSFT) และ Google (GOOGL) ประกาศงบออกมาดีกว่าที่ตลาดคาด ทำให้คาดหวังว่าบริษัทอื่นๆ จะออกมาดีเช่นกัน
สำหรับแนวโน้มวันพรุ่งนี้คาดตลาดแกว่งในกรอบแคบๆ ระหว่างที่นักลงทุนยังรอการเปิดเผยตัวเลขเศรษฐกิจ (GDP) สหรัฐ และยุโรป รวมถึงตัวเลขเงินเฟ้อ PCE ของสหรัฐในช่วงปลายสัปดาห์นี้ อีกทั้งรอติดตามการประชุมธนาคารกลางสหรัฐ (เฟด) ในวันที่ 3 พ.ค.66 ให้แนวรับ 1,540 จุด และแนวต้าน 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
MGC มูลค่าการซื้อขาย 2,381.67 ล้านบาท ปิดที่ 8.90 บาท เพิ่มขึ้น 0.95 บาท
PTTEP มูลค่าการซื้อขาย 1,734.96 ล้านบาท ปิดที่ 151.00 บาท ลดลง 5.00 บาท
SCB มูลค่าการซื้อขาย 1,628.64 ล้านบาท ปิดที่ 104.00 บาท เพิ่มขึ้น 2.00 บาท
DELTA มูลค่าการซื้อขาย 1,483.09 ล้านบาท ปิดที่ 896.00 บาท เพิ่มขึ้น 8.00 บาท
KBANK มูลค่าการซื้อขาย 1,256.15 ล้านบาท ปิดที่ 127.00 บาท เพิ่มขึ้น 1.00 บาท